cyanic-selkie/wikianc huggingface dataset:
Morgan Tsvangirai
Fagforeningsleder
Tsvangirai fortsatte som opposisjonsleder og som kritiker av Mugabe og hans politikk. I forbindelse med presidentvalget i 2005, valgte et fragment av partiet å bryte med MDC da de mente at Tsvangirai begynte å bli for autoritær. Utbryterne går fortsatt under navnet MDC, men anerkjente ikke Tsvangirais lederskap. Disse ville samtidig ikke stille i valget i 1995, da de mente at valget hverken ville bli fritt eller rettferdig. Tsvangirai mente derimot at man burde stille uansett.
Presidentvalget i Zimbabwe 2008
Valget i 2008, som ble gjennomført den 29. mars, var preget av mindre vold enn de foregående. Southern African Development Community (SADC)-landene, og særlig Sør-Afrika presset på for en rettferdig valglovgiving, noe som Mugabe tilsynelatende gikk med på. Tsvangirai fikk i forkant av valget forholdsvis stort spillerom til å holde kampanjer, noe han tidligere ikke hadde hatt. Han slapp imidlertid nesten ikke til i landets medier og klaget på at han kun fikk tilgang på ufullstendige og gamle valgmanntallslister. Videre påstod han at det var lagt ut proporsjonalt langt færre stemmesteder i byene hvor han har stor oppslutning, enn på landsbygden hvor Mugabes støtte er størst.
Etter at de offisielle tall viste at ingen fikk mer enn 51% av stemmene i første valgomgang, slik den zimbabwiske valgloven krever, ble det utskrevet nyvalg den 27. juni. MDC hadde vunnet parlamentsvalgene. Det kom påstander om en rekke trusler og voldelige handlinger fra Mugabes støttespillere mot alle former for valgkamp fra opposisjonen. Den 22. juni valgte Tsvangirai å trekke MDC og seg selv fra presidentvalget med blant annet følgende uttalelse: «''- Vi i MDC kan ikke oppfordre folk til å stemme 27. juni når det kan koste dem livet.''» . I juni 2007 søkte Tsvangirai tilflukt i den nederlandske ambassaden.
Statsminister
Tsvangirai og Mugabe inngikk en maktfordelingspakt 15. september 2008 etter internasjonal press og megling fra Sør-Afrikas president Thabo Mbeki. MDC inngikk denne egentlig umulige koalisjonen mens Zimbabwes økonomi kollapset under en hyperinflasjon. I praksis greide Mugabe å beholde det meste av den reelle makten, og MDC må finne seg i å bli overstyrt av ZANU-PF i de fleste viktige, kontroversielle sakene. Under pakten ble Tsvangirai statsminister. Den 6. mars 2009 omkom Morgans kone, Susan, i en bilulykke sør for Harare i Zimbabwe. Ulykken skjedde da en møtende lastebil kom ut av kjørebanen og frontkolliderte med Tsvangirais bil. Morgan Tsvangirai ble selv skadet i ulykken. Han avviste senere at ulykken var et attentat. Da Zimbabwes nye grunnlov trådte i kraft i 2013, ble statsministerembetet på ny avskaffet.
Bismo
Bismo er et tettsted og administrasjonssenteret i Skjåk kommune i Innlandet. Tettstedet har innbyggere per 1. januar, og ligger like ved riksvei 15 vest for Skim. I Bismo er det flere industribedrifter (hvorav Interfil er største, ikke bare i Skjåk, men i hele Ottadalen), barnehage, ungdomsskole og både friidrettsbane og svømmehall med internasjonale mål.
Jari Kurri
Jari Pekka Kurri (født 18. mai 1960 i Helsingfors) er en tidligere finsk ishockeyspiller. Han har blant annet spilt 17 sesonger i NHL (1981–1998) og vunnet Stanley Cup fem ganger med Edmonton Oilers. Jari Kurri er den europeeren som scoret flest mål (601) og poeng i NHL (1398). Han ble i 2001 med i NHLs Hall of Fame og hans nummer 17 er et fredet nummer i Edmonton Oilers.
Johnson C. Smith University
Johnson C. Smith University er et privat, uavhengig universitet i Charlotte i delstaten Nord-Carolina, USA. Det ble opprettet i 1867, og er et av de såkalte historiske svarte læresteder i USA, gruppen av høyere læringsinstitusjoner som fra første stund tok inn svarte studenter før dette ble en lovfestet rettighet.
Ved universitetet var det 1 470 studenter og 131 vitenskapelig ansatte i 2006, og samme året var skolepengene US$ 15 004 for studenter folkeregistrert i USA. Studiene gis opp til mastergradsnivå.
Gaston Thorn
Gaston Egmond Thorn (født 3. september 1928 i byen Luxembourg i Luxembourg, død 26. august 2007) var en jurist og politiker fra Luxembourg, tidligere statsminister og president i Europakommisjonen fra 1981 til 1985.
Liv og virke
Thorn var medlem av Europaparlamentet fra 1959 til 1969, og leder av det (liberale) Demokratiske partiet fra 1961. Han var utenriksminister i Luxembourg fra 1969 til 1980, statsminister fra 1974 til 1979 og finansminister fra 1977 til 1980.
I 1980 ble han valgt til leder av Europakommisjonen, og han overtok offisielt etter Roy Jenkins 12. januar 1981. Han ble regnet som nær den franske presidenten Valéry Giscard d'Estaing, og generelt som en forsvarer av franske interesser i europeisk politikk. Selv om Thorn ikke blir regnet blant de sterkeste presidentene av Europakommisjonen, ble institusjonen mektigere også i hans presidentperiode, og han var med på å legge grunnlaget for den kraftige ekspansjonen og relanseringen som kom med etterfølgeren Jacques Delors.
Thorn gikk inn næringslivet etter å ha forlatt stillingen som Europakommisjonens president i 1985, men var også siden i europeisk og internasjonal politikk.
Shangguan Jie
Shàngguān Jié (hanzi: 上官桀; død 80 f.Kr.) var en viktig politiker under det kinesiske Han-dynastiet. Han var faren til Shangguan An og bestefaren til keiserinne Shangguan, kona til keiser Han Zhaodi, som han sammen med Huo Guang og Jin Midi fra 87 til 80 var regent for. I 80 gjorde Shàngguān Jié og Shàngguān Ān opprør, men dette opprøret mislyktes.
Niall Ferguson
Niall Campbell Douglas Ferguson (født 18. april 1964 i Glasgow i Skottland) er en britisk historiker som er professor ved Harvard University.
Biografi
Ferguson har spesialisert seg innen økonomisk og finansiell historie, samt kolonialismehistorie, han er kjent for sitt positive syn på det britiske imperiet. Han har skrevet historien til kjente finanshus som Rothschild og Warburg. Han er også en ivrig samfunnsdebattant. Politisk står Ferguson på høyresiden.
Ferguson har publisert flere bøker, blant annet The Ascent of Money: A Financial History of the World i 2008. Boken ble publisert på norsk i 2009 med tittelen Finansplaneten: da pengene erobret verden. Boken dannet grunnlag for en dokumentarserie, som også ble vist i Norge på NRK under navnet Da pengene erobret verden.
I 2011 utgav han boken Civilization: The West and the Rest. Her presenterer han seks såkalte «killer apps», fenomener han mener var avgjørende for at Vesten kom til å dominere historien: Konkurranse både innen enkeltland og europeiske land seg imellom, vitenskapsrevolusjonen, demokrati og eiendomsrett, vestlig medisin, forbrukerkultur og høy arbeidsmoral. En grunnleggende tese i boken er at den vestlig dominansen har vært positiv for verden. Boken dannet grunnlag for en seks episodes dokumentarserie på Channel 4, sendt samme år. TV-serien vant en internasjonal Emmy-pris for beste dokumentar i 2009. I 2004 ble han kåret til en av TIME magazines 100 mest innflytelsesrike personer i verden.
Ferguson skilte seg vinteren 2010 fra sin kone, og opprettet kort tid etterpå et forhold til Ayaan Hirsi Ali.
John Patrick
John Clarence «Jack» Patrick (født 25. november 1898, død 31. mai 1959) var en amerikansk sportsutøver som deltok i de olympiske leker 1920 i Antwerpen og 1924 i Paris. Patrick ble olympisk mester i rugby union under OL 1920 i Antwerpen. Han var med på det amerikanske laget som vant rugby union. Det var kun to lag som deltok, USA og Frankrike. Det ble kun spilt en kamp, USA vant kampen mot Frankrike med 8-0. Fire år senere, under OL 1924 i Paris vant han sin andre olympiske gullmedalje i rugby union.
Baseball
Baseball er en form for slåball, som utøves av to lag bestående av ni spillere som alternerer mellom å spille angrep og forsvar. Sporten er særlig populær i USA (hvor den er nasjonalsport), Cuba, Venezuela og Øst-Asia.
Banen tar utgangspunkt i en 90 graders vinkel med et gjerde (home run-gjerde i en bue mellom aksene). Videre er den delt inn i «infield» (the diamond), med løpebane, «pitcher's mound», og de fire basene, og «outfield».
I angrepsposisjon vil slagmannen forsøke å slå ballen slik at forsvarsspillerne ikke klarer å kaste ballen til basen før løperen når frem. Hvis løperen klarer dette er han avhengig av at neste slagmann slår et godt slag slik at han kan løpe videre, og dermed score poeng. Slår en slagmann ballen ut av banen innenfor de avmerkede sidelinjene, får han løpe fritt rundt basene og scorer poeng på en «home run».
Rekken av slagmenn («batting order») er bestemt før kampstart, og består av de samme ni spillerne som spiller i forsvar, med unntak av visse ligaer der pitcher blir byttet ut med en «designated hitter».
Når laget spiller i forsvarsposisjon er det ni spillere på banen, med hver sine posisjoner og oppgaver. Pitcheren starter hvert spill ved å forsøke å kaste ballen over hjemmebasen og forbi slagmannen. Bak hjemmebasen sitter «catcheren» (forsvarende lag) som fanger ballen hvis slagmannen ikke slår, eller bommer på ballen. Hvis kastet er innenfor den definerte sonen som kalles «strike zone» (hjemmebasens bredde og høyde omtrent mellom slagmanns knær og mage) får pitcher en «strike». En strike tildeles også om slagmann slår etter et kast, men bommer, eller hvis slagmann slår ballen bakover eller utover sidelinjen før den passerer 1. eller 3. base («foul ball»). Unntak: Strike tildeles ikke for «foul ball» når det dreier seg om 3. og siste strike. Da blir slaget ikke-tellende og slagmann får nytt forsøk.
Hvis kastet er utenfor strikesonen tildeles slagmann en «ball» (med mindre slagmann svinger etter kastet, da gjelder dette som en strike). Hvis en pitcher får fire balls mot seg får slagmann gå fritt til første base.
Hvis forsvarende spiller: blir de tildelt en «out». Det kreves tre outs for at lagene skal bytte side.
«Force play» er en regel som sier at spillere på angripende lag er tvunget til å bevege seg fra spillerens nåværende base til den neste når en angriper beveger seg mot spillerens base (det er ikke tillatt med to angripende spillere på en base). Regelen gjelder også for «batter» når spilleren treffer ballen, så lenge slaget ikke er en «foul ball».
Baseball i Norge
I Norge spilles det kamper i to divisjoner, organisert av Norges Softball og Baseball Forbund.
Rocky (tegneserie)
Rocky er en selvbiografisk tegneserie skapt av Martin Kellerman, der figurene er mennesker som har dyrehoder. Kellermans alter ego Rocky har hundehode. Serien har vunnet en rekke kulturpriser i Kellermans hjemland Sverige, og har fått god mottakelse også i Norge.
Bakgrunn og utbredelse
Rocky debuterte i dagsavisa Metro i 1998 og utkom første gang i bokform på Galago Förlag i 1999. Etter å laget serien for daglig publisering i to år, og utgitt to stripesamlinger på Galago, tok Kellerman en pause fra serien i 2000 for å skrive manuset til og instruere en teaterversjon av Rocky, som ble en enorm suksess på Stockholm Stadsteater. Etter arbeidet med teateret vendte Kellerman i 2001 tilbake til tegnebordet, og fortsatte den selvbiografiske krøniken, og antallet publiseringsavtaler i Sverige og utlandet ble mangedoblet i løpet av det neste året.
I 2005 utkom den første Rockyboka i USA, på forlaget Fantagraphics. Boka fikk gode anmeldelser i USA, blant annet i Publishers Weekly og i den amerikanske storbyavisa Metro, der anmelderen skrev "Rocky is what an american newspaper comic might look like if the American newspaper comics page didn't suck." Samme avis tok så inn Rocky som daglig serie, men avsluttet publiseringen få måneder seinere etter reaksjoner på seriens direkte språkbruk og innhold. I kjølvannet av den amerikanske Rockyutgivelsen, ble Rockybøker også utgitt i Frankrike, Spania og Italia.
I Danmark utga forlaget Politisk Revy den første av mange Rockybøker i 2006, to år etter serien hadde begynt daglig publisering i avisa Politiken. Rockybøkene fikk strålende kritikker hos danskene. I Information skrev Benni Bødker "Kellermans beherskelse af formen er enorm, og han er stort set ene om at demonstrere, at den grafiske romans forkærlighed for hverdagshistorier udmærket kan trives i en daglig stribe, uden at formen behøver at være en kunstnerisk hæmsko. Hvor de fleste andre stribeserier er degenereret til ligegyldig lavkomik, er Rocky stort set ene om at holde fanen højt." Kim Skotte skrev i Politiken: "Absolut verdensklasse (...) Rocky er en serie på allerhøjeste niveau."
I 2008 sendte svensk og norsk TV en serie med 13 animerte Rockyepisoder, hver på omtrent to minutter. De korte filmene var skrevet og regissert av Kellerman, og animert av A-film i København. Den animerte serien ble også utgitt på DVD i Norge, Sverige og Danmark. Nordisk Film ville produsere en animert langfilm med Rocky, men prosjektet ble stanset fordi Kellerman mente arbeidet med TV-serien viste at prosjektet ville bli for tidkrevende.
I dag utkommer Rocky i omtrent 50 aviser, blader, nettsteder i Sverige, Norge, Danmark, Finland, England og Japan. I Sverige publiseres Rocky daglig i Dagens Nyheter og en rekke andre aviser, Egmont gir ut nye numre av Rocky Magasin 8 ganger i året og forlaget Kartago gir årlig ut nye Rockybøker. Ifølge anslag fra Kellermans mangeårige forlegger Rolf Classon er det totalt solgt om lag 450 000 Rocky-bøker i Sverige pr. oktober 2012.
Rocky i Norge
Som barn bodde Kellerman noen år i Rødbergshamn i Lenvik i Troms, sammen med sin bror og sin norske mor. Disse årene i Nord-Norge blir blant annet beskrevet i Rockyfortellingen "Too Cool For School" der rammehistorien er at Rocky besøker broren sin i fengsel og de mimrer om sin felles barndom. Kanskje hadde Kellermans norske tilknytning en betydning for Rockys muligheter i Norge, i hvert fall fikk serien tidlig fotfeste her. I 2001 ga Dagbladet Rocky plass på sin serieside, i Dag F. Gravems oversettelse. I 2002 utkom det første Rockyalbumet på norsk, og allerede året etter fikk serien sitt eget norske blad/magasin, med nye utgivelser annenhver måned. I 2005 utkom den første av mange Rockybøker på norsk, på Schibsted. I 2007, fra og med den tredje Rockyboka, hadde Egmont Serieforlaget overtatt rettighetene både til bøkene og Rockymagasinet.
I 2014 publiseres Rocky daglig i en rekke norske aviser, der Dagbladet, Bergens Tidende og Adresseavisen er de største. I tillegg utkommer hver sjette uke et nytt nummer av det norske Rockybladet og hver høst en ny Rockybok. Siden 2012 har Karl Ove Knausgård vært Martin Kellermans norske forlegger, da han med sitt forlag Pelikanen overtok rettighetene til å gi ut norske Rockybøker. Den første Rockyboka på Knausgårds forlag utkom 1. november 2012, med tittelen Rocky & Edith, og var en 350 siders tegneseriefortelling basert på Martin Kellermans siste dramatiske kjærlighetsforhold. I forbindelse med utgivelsen ble Knausgård og Kellerman invitert til og deltok på talkshowet Skavlan i BBC Studios i London, en hendelse som Kellerman seinere bearbeida til tegneseriefortellingen "Min Kamp", som var hovedhistorien da Bestselgerforlaget relanserte det norske Rockybladet sommeren 2013. Tegneseriefortellingen om det første møtet mellom Kellerman og Knausgård ble også inkludert som avslutningen på Pelikanens andre Rockybok, Rocky facer demonene, som utkom i slutten av oktober 2013 og er en nærmere 400 siders krønike om Rockys liv etter Edith.
Dylan Macallister
Macallister startet sin profesjonelle karriere i den australske klubben Olympic Sharks, der han like godt scoret i debutkampen i 1999. Etter å ha scoret ti mål på 35 kamper i løpet av tre sesonger, byttet han klubb til Northern Spirit i 2002. Her klarte han seg såpass brukbart at han ble hentet av den sveitsiske klubben Aarau men dagen etter at han hadde suksess ombestemte han seg og brøt kontrakten. Etter å ha spilt nok en sesong i Northern Spirit, kom han til Brann på prøvespill i januar 2004 og klarte seg såpass bra at han fikk kontrakt.
Allerede i Branns første hjemmekamp i 2004-sesongen markerte Macallister seg da han scoret to mål mot Molde. Han slet imidlertid med å følge opp den gode starten på Brann-karrieren i tillegg til at han hadde problemer med skader og lave blodverdier. Han klarte derfor ikke å etablere seg på Brann-laget igjen før høsten 2005 i Bengt Sæternes' skadefravær.
Macallister har spilt for aldersbestemte landslag i Australia og var toppscorer for sitt landslag da de kvalifiserte seg til OL i Athen. Likevel ble han ikke funnet god nok for troppen. Han har én kamp for Australias herrelandslag i fotball.
Macallisters kone er norsk og han ønsket derfor i 2011 å returnere til Norge og Bergen og var aktuell for Løv-Ham. Dette ble det imidlertid ikke noe av på grunn av at det ikke ville være mulig å få signert papirene i Norge før overgangsvinduet stengte.
Karriere som spiller
(Sist oppdatert 21. februar 2011)
Kjell Inge Røkke
Røkke er Aker ASAs hovedeier og har vært drivkraften i Aker siden 1990-tallet. Røkke startet sin karriere da han kjøpte en tråler i USA i 1982, og han bygget gradvis opp et ledende, verdensomspennende fiskeriselskap. I 1996 kjøpte det Røkke-kontrollerte selskapet RGI nok Aker-aksjer til å bli Akers største eier og fusjonerte senere RGI med Aker. Røkke er styreleder i The Resource Group TRG og TRG Holding, samt styremedlem i Aker Solutions, Aker BP, Ocean Yield, Aker BioMarine, Aker Property Group, Aker Energy, Aker Horizons, Aker Offshore Wind, Aize Holding, Aker Clean Hydrogen, Cognite, Seetee Topco, REV Ocean og Rec Silicon. Røkke eier 68,2 % av aksjene i Aker ASA, gjennom sitt eierselskap på 97,5 % i The Resource Group Trg, den resterende andelen i TRG eies av hans barn.
Ifølge Kapital var Røkke Norges femte rikeste med en formue på 36 milliarder kroner i 2018.
Familie
Ola Pedersen Røkke (1811–1895) på gården Røkke nedre på Skatval var Kjell Inge Røkkes tippoldefar. Faren Normann Røkke (f. 1926- d. 2016) flyttet til Molde og stiftet familie der.
Kjell Inge Røkke var 1980-1992 gift med Kari Monsen Røkke, og 2004-2020 gift med Anne Grete Eidsvig.
Kjell Inge Røkke er far til næringslivslederen Kristian Monsen Røkke.
I 2022 flyttet Røkke til Sveits.
Forretningsliv
Røkke startet arbeidslivet ombord på en tråler som drev fiske i hjemlige farvann. I 1979 begynte Kjell Inge Røkke på tråleren «Arctic Trawler», den deltok i torskefiskeriene på USAs vestkyst. Etter å ha arbeidet som fisker og spart opp en halv million kroner, kjøpte han sin første fiskebåt i USA. Det gikk ikke så bra med Røkkes første fiskebåt og heller ikke med de to neste. Med hjelp av forretningsmannen Robert Breskovich i Seattle kom Røkke på rett kjøl igjen, og sammen investerte de i tråleren «Golden Alaska». Etter hvert ble det flere båter, og Røkke etablerte fiskeriselskapet American Seafoods Company i Seattle som fisket sei utenfor Alaska. Over en 6–7 årsperiode frem til begynnelsen av 1990-årene tjente Røkke seg rik på fisket utenfor Alaska og da han returnerte til Norge hadde han med seg en formue på 2 milliarder kroner.
Ifølge Kapital var Røkke Norges femte rikeste med en formue på 36 milliarder kroner i 2018.
Tønne-saken
Avisen Dagbladet dokumenterte i 2002 at Kjell Inge Røkke betalte tidligere helseminister Tore Tønne et «suksesshonorar» på 1,5 million kroner for rådgivningsvirksomhet som Tønne i en seks ukers periode utførte for Røkke under oppkjøpet av Kværner, mens Tønne hadde etterlønn etter ministerposten. Honoraret ble forsøkt kamuflert ved at Advokatfirmaet BA-HR laget en uriktig faktura. Direktør Kari Breirem i BA-HR nektet å underskrive utbetalingen på 1,5 million kroner til Tønne. Økokrim tok ut tiltale mot Tønne og det var en omfattende mediedekning. Tønne tok sitt eget liv kort tid etter, 21. desember 2002.
Tiltalen mot Tønne ble henlagt etter selvmordet. Breirem ble suspendert fra BA-HR for å ha tatt med seg taushetsbelagte dokumenter fra kontoret, og ble avskjediget da hun krevde erstatning fra BA-HR  og i den etterfølgende saken ble det inngått forlik der Breirem fikk sluttpakke. Advokat Øyvind Eriksen (senere konsernsjef i Aker ASA ) i advokatfirmaet BA-HR ble senere ilagt et forelegg på 50 000 kroner på grunn av overtredelse av regnskapsloven. Økokrim begrunnet forelegget med at en faktura ikke inneholdt tilstrekklige opplysninger om arbeidet som var utført av Tore Tønne og hans selskap Tønne Consult i forbindelse med Aker RGIs overtakelse av Kværner ASA. Forelegget ble vedtatt. Blant andre Kari Breirem hevdet at Røkke hadde hatt regien i saken.
Aksjesalg til staten
I juni 2007 kjøpte staten, representert ved næringsminister Dag Terje Andersen 30 prosent av Aker Holding for 4,8 milliarder kroner. Aker Holding eier 40 prosent av daværende Aker Kværner. Handelen ble kritisert for dårlig timing, mangelfulle prosedyrer og uklare motiver fra statens side. I 2020 anslo Nettavisen at staten hadde tapt 4,4 milliarder kroner på kjøpet.
Aker Solutions-saken
I april 2009 kjøpte Aker Solutions seg helt eller delvis opp i fem selskaper som var kontrollert av Røkke gjennom Aker ASA. Salget skjedde til et datterselskap av Aker Solutions ASA, Aker Solutions AS. Aksjonæravtalen mellom partene i Aker Holding AS sikrer ikke uttrykkelig aksjonærene kontrollen med datterselskaper til Aker Solutions ASA, og saken kom derfor aldri til reell behandling i styret i Aker Holding AS.
Kritikken mot transaksjonen har vært at prisen Aker Solutions betaler er for høy i forhold til de underliggende verdiene i selskapene de kjøper. I forkant av transaksjonene hentet Aker ASA og Aker Solutions inn tre ulike juridiske vurderinger som blant annet drøftet hvorvidt saken måtte behandles på generalforsamling i Aker Solutions ASA. Disse vurderingene, og senere uttalelser fra uavhengige jurister, har konkludert med at så ikke var tilfelle. Det ble innhentet tre separate juridiske vurderinger i forkant og Røkke valgte å la transaksjonen gå via et datterselskap trolig fordi saken kom til å bli kontroversiell.
Årets toppsjef 2005
I 2005 ble Kjell Inge Røkke kåret til årets toppsjef i Dagens Næringsliv (DN). Av totalt 8 000 stemmer gikk nesten en tredjedel av stemmene fra DNs lesere til Røkke.
Tildelt oljebransjens hederspris 2019
Kjell Inge Røkke og Øyvind Eriksen ble tildelt Rystad Energys årlige hederspris for deres bidrag til norsk oljeindustri. Prisen ble gitt under Rystad Energys årlige arrangement Gullkronen i 2019. De mottok prisen for deres langvarige bidrag til oppbygningen av norsk oljeindustri.
Filantropi
I mai 2017 kunngjorde Røkke at han bygger et forskningsskip i samarbeid med WWF. Skipet ventes klart til bruk i 2020 og skal foreta målinger i atmosfæren og i havet, ned til 6000 meters dyp og 20 meter under havbunnen på slike dyp. Skipet skal etter planen også samle opp plastsøppel fra havet som brennes om bord uten giftig utslipp. Røkke uttalte i et intervju til Aftenposten i 2017 at han vil gi tilbake til samfunnet brorparten av det han har tjent. Skipet omtales med betegnelsen «REV» – kort for Research Expedition Vessel.
I 2015 opprettet Kjell Inge Røkke og hans daværende kone Anne Grete Eidsvik stipendet Aker Scholarship  for å støtte master- og doktorgradsstudenter ved ledende universiteter internasjonalt. Stipendet skal gi norske talenter muligheten til å få impulser, nettverk og kunnskap i verdensklasse. Familiens selskap TRG finansierer stipendiene gjennom gaver til stiftelsen, og Aker står for administrasjon av Aker Scholarship. Høsten 2016 fikk det første kullet med 21 studenter i snitt 800 000 kroner hver gjennom ordningen for å dekke utenlandsstudier.
I 2017 mottok fotballklubben Frisk Asker støtte til å finansiere deres nye kunstgressbane og klubbhus. Røkkes familie har tidligere vært med på å finansiere 20 ballbinger i hjemkommunen Asker, både for idrettslag og borettslag. Fotballbingene, til en verdi av 10 millioner kroner, var Røkke-familiens julegave til Askers befolkning. Da Røkke flyttet til Asker i 2010, bidro han økonomisk til finansieringen av en gang- og sykkelvei i området, ifølge Dagens Næringsliv.
I mai 2017 ble Røkke og hans daværende kone medlemmer i Bill Gates og Warren Buffetts klubb «The Giving Pledge». Alle i klubben forplikter seg til å gi bort halvparten av sine formuer.
I september 2018 ble Stiftelsen VI etablert. Idéen til initiativet oppsto i samtaler mellom Kjell Inge Røkke og Akers konsernsjef Øyvind Eriksen. Stiftelsen skal fremme paraidretten i Norge og jobbe for funksjonshemmedes rettigheter og muligheter. Gjennom sitt private investeringsselskap, TRG Holding, har Kjell Inge Røkke stillet 25 millioner kroner i grunnkapital.
Korrupsjonsdommen
1. juli 2005 ble Kjell Inge Røkke kjent skyldig i å ha bestukket den svenske skipsinspektøren Claes Erik Pallin for å få mulighet til å føre stor lystbåt (fritidsbåtskippersertifikat (D5L)). Avisen Dagens Næringsliv var sentral i avsløringen av saken. Røkke meddelte 21. april 2007 via sin advokat Ellen Holager Andenæs at han trakk anken av dommen. Han ble dømt for korrupsjon, falske opplysninger og for føring av sertifikatpliktig fartøy uten påkrevet sertifikat. Dommen ble 120 dager fengsel, av de 30 dager ubetinget, som han sonet i Hof fengsel høsten 2007.
Gluntan
Gluntan er et danseband fra Trondheim. Bandet ble startet i 1965 av Ørnulf Holthe (vokalist, bass), Torbjørn Strøm (tangenter) og Hans Thoresen (gitar, trompet) og spilte og for det meste visemusikk i starten. I 1967 ble bandet utvidet med vokalist og gitarist Øystein Mihle. Året etter ga det ut sitt første album, Langs hver en vei, og i 1969 La oss leve for hverandre. Bandet ble deretter utvidet med trommeslageren Per Gunnar Hansen i 1970 og begynte etter hvert å spille mer dansbar musikk, men fortsatt blandet med vise og country.
Bandet ga ut en rekke album på 1970-tallet og var første nordiske band som oppnådde platinaplate for albumet Gluntan i studio. Gluntan er også første europeiske gruppe som solgte til diamantplate. Bandet laget dessuten en barneplate og ga ut egne plater for det svenske markedet.
Bandet ble oppløst i 1980, men startet opp igjen i 1988. De har vunnet to Spellemannpriser: Spellemannprisen 1997 i klassen danseorkester/gammaldans for konsertalbumet Levandes live og Spellemannprisen 2015 i klassen danseband for albumet Gluntan 50 år.
Black Bonzo
Black Bonzo er en musikkgruppe fra Skellefteå i Sverige som spiller musikk fra 1970-tallet med fokus på progressiv rock og hardrock. Bandet ble grunnlagt i en garasje ved tettstedet Skelleftehamn i 2003 under navnet Gypsy Sons of Magic. Åttemanns-gruppen spilte i begynnelsen psykedelisk rock, men etter bandutskiftninger og omgrupperinger innad fremsto bandet i en ny musikalsk retning samt med et nytt navn.
Gluntan
Medlemmer
===Tidligere medlemmer ===
Morten Furuholmen
Reidar Morten Furuholmen (født 24. mai 1963) er en profilert norsk forsvarsadvokat.
Fyrsetting
Fyrsetting ble brukt i gruvedrift før sprengstoff ble vanlig. Metoden baserer seg på at fjell utvider seg og sprekker når det blir oppvarmet.
Morten Furuholmen
Han ble utdannet cand jur fra Oslo i 1992, og arbeidet til 1994 som advokatfullmektig i Advokatfirmaet Storrvik, til 1997 i egen praksis i selskapet Morten Furuholmen, og fra 1997 i Advokatfirmaet Furuholmen AS. Han har blant annet bistått Tjostolv Moland og Joshua French som er dømt for drap og spionasje i Kongo og var forsvarer for Kjell Alrich Schumann som ble dømt til seksten år forvaring etter NOKAS-ranet.
Fyrsetting
Ved fyrsetting satte man ved opp mot fjell og brente «bål» inntil fjellveggen, normalt i minst 24 timer. Slik ble det dannet sprekker i berget, og gruvearbeiderne kunne siden hakke løs steinmasser. Etterhvert som man arbeidet seg innover i fjellet, kunne det bli problemer med ventilasjon. Bålet kunne bruke opp mye av oksygenet i luften, noe som gjorde at det brant dårlig. Røyk med karbonmonoksidgass var giftig, og kunne lett ta livet av gruvearbeiderne. Dette ble dels løst med egne ventilasjonssjakter opp til overflaten, eller ved at det ble bygget inn egne luftekanaler i gruvegangen.
Black Bonzo
Black Bonzo er influert av tidstypiske band som Uriah Heep, Deep Purple, Queen, King Crimson, Gentle Giant, Camel, Genesis og Wishbone Ash. Bandet bruker også tradisjonelle instrumenter som hammondorgel, fløyte og gitar. Black Bonzos mest kritikerroste låter er «Lady of the Light», «Thorns Upon a Crown» og «Brave Young Soldier».
Fyrsetting
Fyrsettingsmetoden krevde store mengder ved, derfor var det viktig for innehaver av gruverettigheter å samtidig få en tilstrekkelig cirkumferens, dvs det område rundt gruven hvor de lokale bønder var forpliktet til å levere ved. Veden man brukte ble kalt for setteved. Setteveden var typisk rundt én meter lang, kløvd og gjerne av et treslag med god brennverdi som bjørk eller furu. Det er likevel trolig at det ble brukt store mengder gran, som har en dårligere brennverdi, på grunn av treets gode tilgjengelighet.
Black Bonzo
Debututgivelsen kom ut i 2004 under navnet Lady of the Light, som fikk positiv kritikk fra progrock–miljøet og solgte godt. Denne utgivelsen ble også gitt ut i Japan med et ekstra spor i 2005. I 2007 ga de ut sin andre utgivelse Sound of the Apocalypse.
Fyrsetting
Fyrsatte stoller og orter har en svært karakteristisk nesten elliptisk eller eggeformet profil.
Overgangen til krutt
I 1655 ble den første kruttsprengningen utført i en norsk gruve. Det var i Lilledal Kobbergruve i Sunnhordland. Røros Kobberverk gikk også tidlig over til krutt på grunn av mangel på ved. Bruken av krutt gjorde arbeidet med å bryte fjell raskere, og var et stort gjennombrudd innenfor bergbrytningsteknikk. Likevel var fyrsetting fortsatt i bruk på noen steder til slutten av 1800-tallet. I Sverige ble fyrsetting brukt flere steder utpå 1800-tallet, og i Sala til midten av 1870 åra. Ved Kongsberg Sølvverk var metoden brukt til 1890, og er det siste kjente tilfellet i Europa. Også ved Blaafarveværket var metoden brukt i stor skala, da berget var for hardt for vanlig håndboring. Etterhvert som det ble utviklet kraftigere sprengstoff, og de gamle håndborene av jern ble byttet ut med nye av stål og til slutt bormaskiner, gikk man helt bort fra fyrsettingsmetoden.
Om bruk av vann og eddik
Det er blitt en utbredt oppfatning om at nedkjøling med vann var nødvendig for å få fjellet til å sprekke. Ved å slå opp i gamle fagbøker om gruvedrift kan man imidlertid slå fast at dette ikke var tilfelle. Man skal likevel ikke utelukke at man aldri har brukt vann i sjeldne tilfeller, selv om dette ikke nevnes i litteraturen. Kanskje kan det under spesielle forhold ha effektivisert driften, hvis fjellet vanskelig har latt seg bryte på vanlig måte.
Titus Livius (ca. 59 f.Kr.-17 e.Kr.) har i sin Ab Urbe Condita en fortelling om hvordan Hannibal på en reise over Alpene lot hæren sin lage en passasje forbi en stor stein ved hjelp av fyrsettingsmetoden. Ifølge Titus gjorde de dette ved å tenne et stort bål helt inntil steinen og så helle på eddik for å gi den et temperatursjokk. Etterpå var steinen så oppsprukken at den lot seg fjerne med noen jernredskaper. Det tok dem fire dager å passere dette partiet, ifølge forfatteren. Dette ble skrevet ca. 200 år etter den aktuelle hendelsen, og ingen kan dermed vite helt sikkert hvor korrekt denne historien er. Fortellingen er dog den eldste kjente beskrivelsen der eddik blir brukt under fyrsetting, og muligens opphavet til myten om eddikens egeskaper til å gjøre fjellet "mørt". Titus Livius er en mulig kilde Plinius den eldre (23 f.Kr.-79 e.Kr.) brukte, når han i sitt verk Naturalis Historia også beskriver eddikens egenskaper til å "mørne" fjell. Georgius Agricola (1494-1555) tar seinere opp dette i sitt verk, De re metallica, der han refererer til Plinius fortelling om Hannibal, men ikke nevner bruken av vann når han på sin måte beskriver fyrsettingsmetoden. Henvisninger til antikkens feilaktige beskrivelser av å helle på eddik fikk bergmannspresten Johann Mathesius i 1539 til å fraråde bruken av vann.
Trond Strømdahl
Trond Strømdahl (født 4. mai 1961) er en norsk lærer og forfatter.
Han er kjent for å gå langs hele den norske grensa (mot Sovjetunionen, Finland og Sverige) sammen med Lars Monsen. Ekspedisjonen startet i 1989 ved Grense-Jakobselv i nord og ble avsluttet i Halden i 1990.
I 2014 og 2015 ledet han Monsen på villspor.
Trond Strømdahl er broren til skuespilleren Terje Strømdahl.
Skilling (Spd)
Skillingen ble første gang preget av kong Hans (1483–1513), i forbindelse med innføringen av det Lybske myntsystemet. Mynten ble preget i sølv.
Fra 1625 ble skillingen den minste myntenheten i den norske myntrekken, og 1/2 skillingen den minste skillemynten. Det gikk 16 skilling på en mark, 24 skilling på en ort og 96 skilling på en daler. Ved myntreformen i 1816 ble skillingen (som første norske mynt) preget i kobber, og det gikk 120 skilling på en speciedaler.
Ort (myntenhet)
Orten var imidlertid bare en «regnemynt», og det ble aldri preget mynter med ort som valør.
Skilling (Spd)
En skilling tilsvarte i 1875 omtrent 3,3 øre.
Antoine Béthouart
Marie Émile Antoine Béthouart (født 17. desember 1889 i Dole, død 17. oktober 1982 i Fréjus) var en fransk general som tjenestegjorde under første og andre verdenskrig.
Liv og virke
Béthouart ble uteksaminert fra École spéciale militaire de Saint-Cyr og tjenestegjorde som troppsjef i det 159. alpine infanteriregimentet under første verdenskrig. Senere ble han rådgiver for den jugoslaviske hæren.
Skilling (Spd)
Historiske valører: 48 skilling, 24 skilling, 16 skilling, 12 skilling, 8 skilling, 4 skilling, 2 skilling, skilling, 1/2 skilling.
Ort (myntenhet)
Ved overgangen til kroner i 1875 tilsvarte en ort omtrent 80 øre. Etter dagens pengeverdi (2006 – korrigert for konsumprisindeksen) tilsvarer en ort ca. kr. 36,-
1 spesidaler = 5 ort = 120 skilling (1816-1875).
Antoine Béthouart
Liv og virke
Etter det tyske angrepet på Norge i 1940 ledet Béthouart en fransk divisjon i Narvik-området.
Béthouart sluttet seg til de allierte ved ilandstigningen i Nord-Afrika i november 1942, men han ble arrestert av Vichyregimet den 10. november. Fire dager senere ble han befridd av de allierte. Senere tjenestegjorde han i Washington D.C. fram til november 1943 og deretter som stabssjef for den franske komitéen for fransk forsvar til august 1944, da han ble stabssjef i de Lattres Armé B. Den 1. september 1944 ble han sjef for det franske I korps i Armé B som han ledet fram til slutten av krigen.
Mellom 1946 og 1950 var han fransk øverstkommanderende i Østerrike. Han gikk ut av tjenesten i 1950.
Fra 1955 til 1971 var han senator i det franske senatet.
I juni 2003 ble en bro i Innsbruck oppkalt etter ham.
Angelina Engelsen
Angelina Engelsen (født 25. juni 1948 på Kapp) er en norsk billedhugger. Hun arbeider i tre, betong og bronse.
Inuvialuktun
Inuvialuktun eller vest-kanadisk inuittspråk er et inuittisk språk som brukes i Nord-Canada av kanadiske inuitter. Språket brukes hovedsakelig av folk rundt Mackenziedeltaet, på Banksøya, Victoriaøya og deler av kysten langs Nordishavet.
Angelina Engelsen
Angelina Engelsen er datter av treskjæreren Henning Engelsen og søster av billedhuggeren Elena Engelsen. Hun fikk sin utdannelse ved Statens Håndverks- og Kunstindustriskole, Treskjærerskolen i Oberammergau, Hochschule für Bildende Künste i Dresden og Statens kunstakademi under Per Palle Storm.
Inuvialuktun
Inuvialuktun er et av de elleve offisielle språkene i Nordvestterritoriene. Språket består av tre dialekter, nattiliŋmiutut, inuinnaqtun og siglitun.
Angelina Engelsen
Hun debuterte på Høstutstillingen i 1977, og med separatutstilling på Galleri Tanum i 1978.
Angelina Engelsen utformer også prototyper for produksjon i treskjærerbedriften HENNING, som ble etablert av hennes far i 1947. Hun mottok Oppland fylkeskommunes kunstnerstipend i 2005.
Poul Adrian Andreasen
Poul Adrian Andreasen (1924–1993) var en færøysk fiskeskipper og politiker (Ff.). Han var valgt til det danske Folketinget fra Færøyene 1964–1968.
Han var sønn av Karl Andreasen og Hilda Hansen. Han slet med å få arbeid under den andre verdenskrig, men seilte ut på fiske med onkelen og gikk i lære som matros. Etter krigen var han på fiske ved Island, og utdannet seg til styrmann ved Føroya Sjómansskúli fra 1948 til 1950, deretter til skipsfører ved sjømannsskolen i Svendborg. Han seilte deretter med ulike skip; i 1964 var han med på å kjøpe «Bylgjan», som han førte i en årrekke. Han var også havnebetjent. Han var først gift med Maria (Hannemia) Jensen, som døde i 1979. Ekteskapet var barnløst, men de hadde en fostersønn.
Sammen med sin første hustru var Andreasen en drivende kraft i KFUK-KFUM i Klaksvík. Han var også innvalgt i kommunestyret og menighetsrådet i Klaksvík. Fra 1964 til 1968 var han valgt til det danske Folketinget fra Færøyene, valgt for Fólkaflokkurin i listeforbund med Framburðsflokkurin. At Andreasen skulle få flest stemmer på Fólkaflokkurins liste, var nokså uventet. Han tilsluttet seg ikke folketingsgruppen til noe dansk parti. Andreasen meldte seg ut av Fólkaflokkurin i 1974, fordi partiet ikke stod sterkt nok på selvstyrekravet. Han stilte som tillitsmann for Tjóðveldisflokkurins liste på Norðoyar ved lagtingsvalget i 1978 og som listekandidat ved lagtingsvalget i 1980. Gjennom 1970-årene var han en sentral tillitsmann i kystfiskernes fagforeninger.
I 1982 flyttet enkemannen Andreasen til Finnsnes, hvor han giftet seg med norske Hjørdis Lorentsen, som også var enke. De nedla et stort arbeid for Frelsesarmeen, og han var pleier ved en institusjon for psykisk utviklingshemmede.
Jimmie Davis
Bakgrunn
Familien hans skal ha vært så fattige at Davis ikke hadde en seng å sove i før han var ni år gammel. Han har en bachelorgrad i historie fra Louisiane College i Pineville, og en mastergrad fra Louisiane State University.
Musiker
Før han gikk inn i politikken gjorde Davis suksess som musiker. Han spilte countrymusikk i stilen til Jimmie Rodgers, og bluessanger som Red Nightgown Blues og gospelmusikk. Davis er kjent for flere populære sanger, og den mest kjente er nok «You Are My Sunshine'», som ble Louisianas offisielle sang i 1977. Selv om han til sin død skal ha insistert på at han skrev den, er den skrevet av en Paul Rice, som spilte den inn sammen med sin bror Hoke, som solgte den til Davis. I 1999 ble «You Are My Sunshine» hedret med en Grammy Hall of Fame Award. Davis opptrådte stadig i valgkampene han deltok i, og ble kjent som den «syngende guvernøren». Som guvernør hadde han faktisk en # 1 hitsingel i 1945: «There's a New Moon Over My Shoulder». Flere av sangene hans ble brukt i filmer, og Davis spilte i flere filmer.
Politiker
Davis hadde tjent noe på musikken sin, men ikke nok til å leve av. Han gikk derfor inn i politikken. Davis ble valgt til guvernør første gang i 1944, for Demokratene, med 52,6 % av stemmene. Han stilte til valg for en andre periode i 1960 med løfte om å kjempe for segregering i den offentlige skolen, og vant valget. I ettertid har han beklaget denne holdningen.
Han døde 101 år gammel, og er den eldste tidligere amerikanske guvernør noensinne. Han har spilt inn musikk i åtte tiår.
Ernst Põdder
Ernst Põdder (født 10. februar 1879 i Võrumaa i Estland i Det russiske keiserdømme, død 24. juni 1932 i Tallinn i Estland) var en estisk militærkommandant under den estiske uavhengighetskrigen.
Põdder ble uteksaminert fra Vilnius militærakademi i 1900. Under den russisk-japanske krig ble han forfremmet til graden løytnant. Under første verdenskrig nådde han graden Polkovnik (Oberst). I juli 1917 gikk han inn i de estiske nasjonale enhetene og ble kommandør av Estlands 3. og 1. regiment. I 1918 ble Põdder forfremmet til graden Generalmajor. Under den tyske okkupasjonen i 1918 var han en av grunnleggerne til Estlands forsvarsliga. Ved utbruddet av den estiske uavhengighetskrigen var Põdder sjef for intern sikkerhet. 4. april 1919 ble han kommandør av 3. divisjonen hvor hans største suksess var seieren over Baltische Landeswehr.
Monika Pyrek
Monika Zofia Pyrek-Rokita (født 11. august 1980 i Gdynia) er en polsk friidrettsutøver som konkurrerer i stavhopp.
Karrière
Pyreks gjennombrudd kom da hun i 1998 fikk sølv i VM for juniorer. I 2000 deltok hun ved Sommer-OL i Sydney, der hun tok seg videre til finalen, men endte på syvendeplass etter å ha klart 4,40. Hennes første medalje ved et mesterskap som senior kom under VM 2001 i Edmonton, der hun endte på tredjeplass etter å ha klart 4,55. De eneste som slo henne var Stacy Dragila og Svetlana Feofanova, som begge klarte 4,75. I 2002 vant hun bronse ved innendørs-EM i Wien, men ved EM utendørs i München lyktes hun ikke i å kvalifisere sig til finaleomgangen.
Kypriotisk 1. divisjon
Marfin Laiki League (gresk: Πρωτάθλημα Α' Κατηγορίας; tyrkisk: Kıbrıs Birinci Ligi) er den øverste divisjonen i det kyprotiske ligasystemet i fotball.
Monika Pyrek
Karrière
I 2003 vat hun bronse ved innendørs-VM i Birmingham, etter å ha klart 4,45. Denne gangen ble Feofanova og Jelena Isinbajeva hennes overmenn. Ved utendørs-VM i Paris samme år endte hun på fjerdeplass, etter å ha klart 4,55. Ved Sommer-OL 2004 i Aten fikk hun ytterligere en fjerdeplass, med samme høyde.
Kypriotisk 1. divisjon
UEFA-ranking (2022)
''UEFA-rangering foran 2022/23-sesongen. ''
Antall titler
Oppdatert etter sesongen 2021–22.
Monika Pyrek
Karrière
Sesongen 2005 startet hun med å vinne bronse ved innendørs-EM i Madrid, etter å ha klart 4,70. En plassering bedre ble det ved VM utendørs i Helsingfors, der hun greide 4,60. Hun var sjanseløs mot Isinbajeva, som hoppet ny verdensrekord med høyden 5,01. Ved EM 2006 i Göteborg ble det igjen sølv, denne gangen slått av Isinbajeva.
Ved VM 2007 i Osaka vant Pyrek ingen medalje, men endte på fjerdeplass med 4,75 – samme høyde som sølv- og bronsevinnerne Kateřina Baďurová og Feofanova, men med færre riv. Medalje ble det imidlertid ved innendørs-VM 2008 i Valencia der 4,70 holdt til bronse etter Isinbajeva og USAs Jennifer Stuczynski.
Pyrek deltok også ved Sommer-OL 2008 i Beijing, der hun endte på femteplass, etter å ha klart 4,70. Hun deltok ved VM 2009, der hun vant sølv, etter sin landsmann Anna Rogowska.
Norges forlis
«Norges forlis» er en skillingsvise om DS «Norge» som forliste mot Rockall 28. juni 1904. Skipet var på veg fra København til New York og hadde tatt med en gruppe emigranter fra Kristiansand. Av 727 passasjerer og besetningen på 68 omkom 620 blant dem 225 nordmenn. Den norske forfatteren Herman Wildenvey var med som passasjer og overlevde.
Linjefart
Skip i linjefart følger en fast rute mellom et antall havner.
Til den tidlige linjefarten hørte atlanterhavskrysserne. I dag er det danske rederikonsernet A.P. Møller-Mærsk den største aktøren med containerskip i linjefart. Det norske rederiet Wilh. Wilhelmsen er en av verdens største aktører med bilskip i linjefart.
Myrmex
Myrmex er en gruppe av små snutebiller.
Utseende
Små, avlange, ofte blanke snutebiller. De kan overflatisk minne litt om maur.
Levevis
Denne slekten utvikler seg i død eller døende ved av løvtrær.
Utbredelse
Slekten er utbredt i den Nye verden.
Global Positioning System
Global Positioning System (GPS) er et nettverk bestående av omtrent 30 satellitter som er plassert i bane rundt jorden av USAs forsvar, og som brukes til satellittnavigasjon (GNSS). Systemet gjør det mulig for en mottaker å fastsette sin egen posisjon med svært stor nøyaktighet overalt i verden, under nær sagt alle værforhold. Systemet omtales til daglig som «GPS» (Global Positioning System). Det finnes flere globale navigasjons­satellitt-systemer (Global Navigation Satellite Systems (GNSS)), hvorav NAVSTAR er ett.
GPS var opprinnelig laget for militær bruk. I 1973 beordret det amerikanske forsvarsdepartementet at det skulle utvikles et navigasjons­system som kunne gi koordinater i sanntid i alle tre dimensjoner (bredde, lengde og høyde). Systemet skulle blant annet kunne brukes under alle værforhold og være rombasert. Den første satellitten ble skutt opp i 1978. I 1994 ble den siste satellitten skutt opp før systemet var fullt operativt. I 1980-årene ble systemet stilt til disposisjon for sivil bruk, da fortrinnsvis innenfor sjøfart og andre maritime aktiviteter. GPS virker under alle værforhold, hvor som helst i verden og hele døgnet, såfremt signalene fra satellittene ikke stoppes av massive objekter som husvegger eller fjell. Systemet er tilgjengelig og gratis å bruke for alle.
NAVSTAR er et akronym som står for NAVigation System using Timing And Ranging.
Virkemåte
NAVSTAR-satellittene kretser rundt jorden to ganger pr. døgn i nøyaktig beregnete baner. Satellittene inneholder meget nøyaktige atomur, og sender radiosignaler som inneholder blant annet opplysninger om tidspunktet signalet ble sendt ut fra satellitten, om satellittens bane og andre satellitters bane. GPS-mottakeren kan sammenligne tidspunktet et signal er sendt fra en satellitt med tidspunktet det ble mottatt. Denne tidsforskjellen forteller GPS-mottakeren hvor langt unna satellitten er. Med avstandsmål fra noen flere satellitter, fastsetter GPS-mottakeren sin posisjon. En GPS-mottaker må være låst på signalet fra minst tre satellitter for å beregne en to-dimensjonal posisjon (bredde, (nord/sør) og lengde, (øst/vest)) og bevegelse. Med fire eller flere satellitter i sikte, fastsetter mottakeren sin tre-dimensjonale posisjon (bredde, lengde og høyde). Etter at posisjonen er fastsatt, kan GPS-enheten beregne annen informasjon, slik som fart, peiling, spor, turlengde, avstand til destinasjon, soloppgang og solnedgang. Mange mottakere kan også vise den eksakte posisjonen grafisk på et kart.
Digitale kart
Det finnes flere typer digitale kart som kan lastes inn i GPS-mottakeren, beregnet for bilkjøring, navigasjon til sjøs, flyging og for fotturister. Disse kan programmeres med veipunkter, ruter og alarmer som gjør det enklere å navigere i ukjent terreng/farvann. I mange situasjoner er det likevel viktig å ha tradisjonelle navigasjonshjelpemidler som papirkart, kompass, klokke, passer og linjal i tilfelle strømforsyning eller radiosignaler svikter.
Kartreferanser
GPS-mottakerne kan gi posisjonsbestemmelse i et stort antall typer kartreferanser. Den vanligste internasjonalt er grader og desimalminutter (desimalgrader samt grader, minutter og sekunder brukes også), nord eller sør og øst eller vest. UTM-koordinater er et annet standard rutenett for hele kloden som brukes mye på gradteigskart (f.eks. de norske topografiske kartene i målestokk 1 : 50 000). Dette brukes bla. av militæret, AMK-sentraler, ambulanser, politi, hjelpekorps, brannvesen og skogbrannovervåkning. Det militære koordinatsystemet MGRS som er en enklere måte å skrive dette på, brukes fremdeles på disse kartene.
Felles norsk referanse
Norge dekker sonene 32 – 36 i UTM-systemet, soner 29 – 37 om vi tar med alle havområder. Det kan være en feilkilde ved registrering av posisjoner ved bruk av GPS. Det er derfor vanlig å benytte UTM sone 33 som en felles referanse for geografiske data som skal dekke hele Norge, og det er den som benyttes i de fleste digitale norske online karttjenester og digitale brukersteder som Artsobservasjoner. De fleste håndholdte GPS-er har imidlertid ikke noe valg for å gi fast UTM 33, det må stilles inn som «Brukerrutenett» i mottakeren med innstillingene: